ddrg/super_eurlex huggingface dataset:
Č. Odkaz na normu

„4. EN ISO 12402-2:2020 Osobné nadnášacie prostriedky. Časť 2: Záchranné vesty, úroveň funkčnosti 275. Bezpečnostné požiadavky (ISO 12402-2:2020) Poznámka: Uplatňovanie klauzuly 5.6 tejto normy nezakladá predpoklad zhody so základnou požiadavkou na bezpečnosť a ochranu zdravia stanovenou v bode 1.1.1 prílohy II k nariadeniu (EÚ) 2016/425. Uplatňovanie klauzúl 5.1.2, 5.1.3, 5.1.5, 5.1.7, 5.2, 5.3.1.1, 5.3.1.2, 5.3.2.2, 5.3.2.3, 5.3.4.3, 5.3.4.4, 5.6.1.4, 5.6.1.7, 5.6.1.8, 5.6.1.9, 5.6.1.10 a 5.6.1.11 tejto normy nezakladá predpoklad zhody so základnou požiadavkou na bezpečnosť a ochranu zdravia stanovenou v bode 1.2.1 prílohy II k nariadeniu (EÚ) 2016/425. Uplatňovanie klauzúl 5.1.2, 5.2, 5.3.1.1, 5.3.2.2, 5.3.4.2, 5.3.4.4, 5.6.3 a 5.7 tejto normy nezakladá predpoklad zhody so základnou požiadavkou na bezpečnosť a ochranu zdravia stanovenou v bode 3.4 prílohy II k nariadeniu (EÚ) 2016/425.

5. EN ISO 12402-3:2020 Osobné nadnášacie prostriedky. Časť 3: Záchranné vesty, úroveň funkčnosti 150. Bezpečnostné požiadavky (ISO 12402-3:2020) Poznámka: Uplatňovanie klauzuly 5.6 tejto normy nezakladá predpoklad zhody so základnou požiadavkou na bezpečnosť a ochranu zdravia stanovenou v bode 1.1.1 prílohy II k nariadeniu (EÚ) 2016/425. Uplatňovanie klauzúl 5.1.2, 5.1.3, 5.1.5, 5.1.7, 5.2, 5.3.1.1, 5.3.1.2, 5.3.2.2, 5.3.2.3, 5.3.4.3, 5.3.4.4, 5.6.1.4, 5.6.1.7, 5.6.1.8, 5.6.1.9, 5.6.1.10 a 5.6.1.11 tejto normy nezakladá predpoklad zhody so základnou požiadavkou na bezpečnosť a ochranu zdravia stanovenou v bode 1.2.1 prílohy II k nariadeniu (EÚ) 2016/425. Uplatňovanie klauzúl 5.1.2, 5.2, 5.3.1.1, 5.3.2.2, 5.3.4.2, 5.3.4.4, 5.6.3 a 5.7 tejto normy nezakladá predpoklad zhody so základnou požiadavkou na bezpečnosť a ochranu zdravia stanovenou v bode 3.4 prílohy II k nariadeniu (EÚ) 2016/425.
(6)

Vzhľadom na vývoj epidemiologickej situácie, pokiaľ ide o kiahne oviec a kiahne kôz v Španielsku, a s cieľom predísť akémukoľvek zbytočnému narušeniu premiestňovania zásielok oviec a kôz v rámci Únie a vytváraniu neodôvodnených prekážok obchodu zo strany tretích krajín je potrebné v uvedenom členskom štáte vymedziť urýchlene na úrovni Únie reštrikčné pásma, ktoré zahŕňajú ochranné pásma a pásma dohľadu, v súvislosti s kiahňami oviec a kiahňami kôz. Súčasné oblasti vymedzené ako ochranné pásma a pásma dohľadu v Španielsku v súlade s delegovaným nariadením (EÚ) 2020/687 by sa preto mali uviesť v prílohe k tomuto rozhodnutiu a malo by sa stanoviť trvanie uvedenej regionalizácie. Okrem toho by sa vykonávacie rozhodnutie (EÚ) 2022/1639 malo zrušiť a nahradiť týmto rozhodnutím.
(8)

Konkrétnejšie sa žiadosť Grécka týka právneho aktu zo 14. marca 2020 (4), ktorý sa uvádza v článku 3 písm. a) vykonávacieho rozhodnutia (EÚ) 2020/1346, ktorým sa zaviedol osobitný príspevok pre zamestnancov súkromného sektora, ktorým bola pozastavená platnosť pracovnej zmluvy. Dané opatrenie je zamerané na ochranu pracovných miest v spoločnostiach, ktoré zastavujú svoju prevádzku na základe verejného príkazu alebo ktoré patria do hospodárskych odvetví výrazne zasiahnutých výskytom ochorenia COVID-19, a týka sa poskytovania osobitného mesačného príspevku vo výške 534 EUR zamestnancom, ktorým bola pozastavená platnosť pracovnej zmluvy. Predpokladom využívania režimu je to, že si zamestnávateľ ponechá rovnaký počet zamestnancov (t. j. presne tých istých zamestnancov) na obdobie rovnajúce sa obdobiu, počas ktorého bola platnosť pracovnej zmluvy pozastavená. Platnosť opatrenia bola predĺžená do 31. januára 2022.
(8)

Základom pre zavedenie viacerých mesačných regulačných administratívnych aktov (4), v ktorých sa stanovujú opatrenia na riešenie vplyvu výskytu ochorenia COVID-19, je zákon č. 27(I)/2020 (5), zákon č. 49(I)/2020 (6), zákon č. 140(I)/2020 (7), zákon č. 36(I)/2021 (8) a zákon č. 120(I)/2021 (9). Na základe uvedených zákonov zaviedli orgány „režim na podporu spoločností pri čiastočnom pozastavení prevádzky“, ako sa uvádza v článku 3 písm. c) vykonávacieho rozhodnutia (EÚ) 2020/1344. V rámci uvedeného režimu sa pod podmienkou zachovania pracovných miest poskytuje náhrada mzdy zamestnancom podnikov, ktorých obrat sa znížil v dôsledku pandémie. Táto náhrada pokrýva 60 % mzdy zamestnanca alebo 60 % jednotiek sociálneho poistenia zamestnanca získaných v roku 2018, a to podľa toho, ktorá z týchto súm je vyššia. Náhrada sa poskytuje v rozsahu od najmenej 360 EUR do najviac 1 214 EUR mesačne. Toto opatrenie bolo pôvodne platné od marca 2020 do júna 2020 a následne bolo predĺžené tak, aby sa vzťahovalo na obdobie od januára 2021 do augusta 2021.
(7)

Okrem toho na základe zákona o pracovnom trhu zaviedlo Chorvátsko aj opatrenie, v rámci ktorého sa podnikom pôsobiacim v ktoromkoľvek odvetví a zamestnávajúcim desať alebo viac zamestnancov poskytuje podpora v prípade dočasného skrátenia pracovného času v období od júna 2020 do decembra 2022. Požiadavkami na využitie tohto opatrenia je očakávaný pokles celkového počtu odpracovaných hodín za mesiac u všetkých pracovníkov zamestnaných na plný úväzok aspoň o 10 % na úrovni zamestnávateľa alebo o 20 % na úrovni prevádzky v mesiaci, za ktorý je požadovaná podpora. Od zamestnávateľa, ktorý žiada podporu, sa ďalej vyžaduje, aby preukázal vzťah medzi dopadom, ktorý má výskyt ochorenia COVID-19, a jeho podnikateľskou činnosťou a jej očakávaným poklesom, predovšetkým tým, že predloží dôkazy o poklese príjmov v mesiaci, za ktorý je požadovaná podpora, a to aspoň o 20 % v porovnaní so zodpovedajúcim mesiacom roku 2019, alebo výnimočne v prípade januára a februára 2022 v porovnaní so zodpovedajúcim mesiacom roku 2020. Žiadosť o opatrenie sa predkladá v mesiaci predchádzajúcom mesiacu, za ktorý sa o podporu žiada. V rámci tohto opatrenia možno poskytnúť podporu až do výšky 2 000 HRK mesačne na zamestnanca. Opatrením sa predlžuje platnosť opatrenia opísaného v článku 3 písm. b) vykonávacieho rozhodnutia (EÚ) 2020/1348, ktoré sa stanovuje v rozhodnutí Správnej rady Chorvátskeho úradu pre zamestnanosť (CES) prijatom 29. júna 2020 a zmenenom 10. júla a 22. októbra 2020, ktoré bolo ďalej zmenené 8. januára 2021 a 27. januára 2022. Toto opatrenie sa má podľa plánu vykonávať do konca decembra 2022.
(8)

V zákone č. XII-2470 o zamestnanosti z 21. júna 2016, zmenenom zákonom č. XIII-2822 zo 17. marca 2020, zákonom č. XIII-2846 zo 7. apríla 2020, zákonom č. XIII-3005 zo 4. júna 2020 a zákonom č. XIV-131 z 23. decembra 2020, ako sa uvádza v článku 3 písm. a) vykonávacieho rozhodnutia (EÚ) 2020/1350, a následne zmeneným zákonom č. XIV-351 z 27. mája 2021 a zákonom č. XIV-911 z 20. januára 2022 zaviedla Litva systém vyplácania dotácií zamestnávateľom na účely pokrytia odhadovaných miezd pre každú zamestnanú osobu počas nečinnosti, ktoré slúžia na podporu počas karantény a núdzového stavu. Pred 1. januárom 2021 sa zamestnávateľ mohol rozhodnúť, či využije dotácie na pokrytie 70 % platu, a to najviac do výšky 1,5-násobku minimálnej mzdy, alebo na pokrytie 90 % platu (100 % v prípade zamestnancov vo veku 60 a viac rokov), a to najviac do výšky minimálnej mzdy. Od 1. januára 2021 by zamestnávateľ mohol dostávať dotácie na pokrytie 100 % platu, a to najviac do výšky 1,5-násobku minimálnej mzdy. Zamestnávatelia zapojení do režimu si musia prinajmenšom tri mesiace po skončení vyplácania dotácie udržať aspoň 50 % svojich zamestnancov.
(7)

V rámci prvého kompenzačného bonusu pre samostatne zárobkovo činné osoby, tzv. programu „Pětadvacítka“ zavedeného zákonom č. 159/2020 Zb. (4), ktorý sa uvádza v článku 3 písm. c) vykonávacieho rozhodnutia (EÚ) 2020/1345, sa samostatne zárobkovo činným osobám, ktoré boli nútené pozastaviť alebo značne obmedziť svoju hospodársku činnosť nad zvyčajnú mieru v dôsledku rizík ochorenia COVID-19 pre verejné zdravie alebo v dôsledku krízových opatrení prijatých verejnými orgánmi, poskytol kompenzačný bonus vo výške 500 CZK na osobu a kalendárny deň. Program „Pětadvacítka“ sa aktívne uplatňoval od 12. marca 2020 do 8. júna 2020. Zákonom č. 461/2020 Zb. (5) sa zaviedla následná zmena tohto programu, a to program „jesenného kompenzačného bonusu“, ktorý trval od 5. októbra 2020 do 15. februára 2021 a poskytoval sa v rámci neho daňový bonus vo výške 500 CZK na kalendárny deň určený pre samostatne zárobkovo činné osoby, ktoré boli nútené pozastaviť alebo značne obmedziť svoju hospodársku činnosť v dôsledku rizík pre verejné zdravie alebo v dôsledku krízových opatrení prijatých verejnými orgánmi. Zákonom č. 95/2021 Zb. (6) a súvisiacimi nariadeniami vlády (č. 154/2021 (7) a č. 188/2021 (8)) sa zaviedla ďalšia zmena, a to tzv. nový kompenzačný bonus na rok 2021, ktorý sa aktívne uplatňoval od 1. februára 2021 do 31. mája 2021 a v rámci ktorého sa výška daňového bonusu zvýšila na 1 000 CZK na deň. Aj v prípade poslednej zmeny tohto kompenzačného bonusu pre samostatne zárobkovo činné osoby, tzv. kompenzačného bonusu na rok 2022 zavedeného zákonom č. 519/2021 Zb. (9), išlo o príspevok vo výške aj 1 000 CZK na deň, pričom tento program trval od 22. novembra 2021 do 31. januára 2022.
(2)

Uvedené rozhodnutie by sa malo aktualizovať tak, aby sa upravilo, že nezávislí audítori by sa mali zamerať na osvedčovanie zavedenie a vykonávanie podnikového programu dodržiavania pravidiel, a tiež by sa mal presnejšie upraviť rozsah vymedzenia pojmu „nezávislý audítor“, aby v prípade potreby zahŕňal funkciu vnútorného auditu národnej centrálnej banky.
(2)

Na základe preskúmania rozhodnutia (SZBP) 2015/1763 Radou by sa platnosť reštriktívnych opatrení mala predĺžiť do 31. októbra 2023 a zo zoznamu fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedeného v prílohe k rozhodnutiu (SZBP) 2015/1763, by sa mali vypustiť tri osoby.
14.

Článok 34 sa nahrádza takto: „Článok 34 Dokumenty, ktoré sa predložia v súvislosti s pracovnou zmluvou Žiadosti o úhradu výdavkov spojených s pracovnou zmluvou obsahujú: a) originál pracovnej zmluvy, ktorú uzatvoril poslanec so svojím miestnym asistentom; b) podrobný opis práce a presnú adresu miesta, na ktorom majú byť úlohy vykonávané; c) podrobný prehľad výpočtu mzdy, odvodov zamestnávateľa aj zamestnanca do systému sociálneho zabezpečenia a ďalších predvídateľných výdavkov, ktoré musia byť zaplatené alebo uhradené v priebehu kalendárneho roka a po ukončení zmluvy, v ktorom sú zohľadnené ustanovenia vnútroštátneho práva vrátane predpisov o minimálnej mzde, ako aj zmluvné záväzky vrátane akejkoľvek úhrady výdavkov na služobné cesty; d) overenú kópiu platného dokladu totožnosti miestneho asistenta; e) doklad o mieste obvyklého pobytu miestneho asistenta; f) doklad o kvalifikáciách a odborných skúsenostiach miestneho asistenta; a g) vyhlásenie, ktoré riadne podpísal poslanec, o tom, že miestny asistent nie je počas trvania svojej zmluvy priamo ani nepriamo zapojený do iných aktivít organizácií venujúcich sa politickým cieľom, ako sú politické strany, nadácie, hnutia alebo parlamentné politické skupiny, a to ani do takých aktivít, z ktorých pre neho nevyplýva nárok na odmenu, pokiaľ by sa takéto aktivity prekrývali s plnením povinností asistenta alebo pokiaľ by viedli ku konfliktu záujmov. “
(7)

V správe CEPT č. 81 nebolo hlásené žiadne rušenie (napr. zvýšené signalizačné zaťaženie, degradácia kapacity), ktoré by znášali prevádzkovatelia mobilných sietí vo svojich pozemských sieťach UMTS využívajúcich frekvenčné pásmo 900 MHz alebo párové pozemské frekvenčné pásmo 2 GHz a ktorého pôvodcom by boli mobilné koncové stanice na palubách lietadiel (bez ohľadu na to, či je lietadlo vybavené systémom MCA vrátane NCU, alebo nie). Podľa správy č. 81 bola skutočnosť, že takéto informácie neboli nahlásené, pripísaná najmä zložitosti vplyvu a jeho merania.
Dynamický výber frekvencie (DFS)

DFS je opísaný v odporúčaní ITU-R M. 1652-1 (3) s cieľom zabezpečiť kompatibilnú prevádzku so systémami rádioidentifikácie. Mechanizmus DFS musí zabezpečovať, aby pravdepodobnosť výberu daného kanála bola rovnaká pri všetkých dostupných kanáloch vo frekvenčných pásmach 5 250 – 5 350 MHz a 5 470 – 5 725 MHz. Takisto musí zabezpečovať v priemere takmer rovnomerné rozloženie zaťaženia spektra. WAS/RLAN musia využívať dynamický výber frekvencie zabezpečujúci zmierňovanie škodlivého rušenia radarových systémov minimálne rovnako efektívne ako DFS podľa opisu v norme ETSI EN 301 893 V2.1.1. Nastavenia (hardvéru a/alebo softvéru) WAS/RLAN týkajúce sa DFS nesmú byť pre používateľa prístupné, ak by ich zmena mala za dôsledok, že WAS/RLAN by už viac nezodpovedali požiadavkám DFS. Patrí sem a) znemožnenie používateľovi zmeniť krajinu prevádzky a/alebo prevádzkové frekvenčné pásmo, ak by výsledkom bolo, že by zariadenie už viac nevyhovovalo požiadavkám DFS, a b) neakceptovanie softvéru a/alebo firmvéru, ktorý by viedol k tomu, že zariadenie by už viac nevyhovovalo požiadavkám DFS.
(5)

Preto je potrebné vykonať zodpovedajúce úpravy rozhodnutia (EÚ) 2022/911 (ECB/2022/22), ktoré by sa malo uplatňovať od 20. marca 2023. Rozhodnutie ECB/2007/7 by sa malo naďalej uplatňovať do uvedeného dátumu.
1.

Článok 2 sa mení takto: a) V odseku 1 sa písmeno c) nahrádza takto: „c) dodávky, predaj alebo presun nesmrtiaceho vojenského vybavenia určeného výlučne na humanitárne alebo ochranné účely alebo na poskytovanie technickej pomoci a odbornej prípravy súvisiacej s takýmto nesmrtiacim vybavením;“. b) Odsek 3 sa nahrádza takto: „3. S výnimkou činností uvedených v odseku 1 písm. a), b) a c) členské štáty vopred oznámia sankčnému výboru zriadenému podľa rezolúcie BR OSN č. 1533 (2004) (sankčný výbor) akékoľvek poskytnutie technickej pomoci, finančných prostriedkov, sprostredkovateľských a iných služieb súvisiacich s vojenskými činnosťami v KDR alebo akúkoľvek zásielku týchto zbraní a súvisiaceho materiálu do KDR: a) všetky typy zbraní kalibru do 14,5 mm a príslušné strelivo; b) mínomety kalibru do 82 mm a príslušné strelivo; c) granátomety a raketomety kalibru do 107 mm a príslušné strelivo; d) prenosné systémy protivzdušnej obrany (MANPADS); e) systémy protitankových riadených striel. Uvedené oznámenie obsahuje všetky príslušné informácie, ktoré v prípade potreby zahŕňajú koncového používateľa, navrhovaný dátum doručenia a trasu zásielky.“
„107.

VAHIDI Ahmad وحیدی احمد

Miesto narodenia: Širáz (Irán) Dátum narodenia: 27. júla 1958 Štátna príslušnosť: iránska Pohlavie: muž Pozícia: minister vnútra

Ahmad Vahidi je od 25. augusta 2021 ministrom vnútra. V tejto funkcii je zodpovedný za iránske sily presadzovania práva (LEF). Od nástupu do funkcie bol do guvernérskych úradov provincií, ktoré zohrávajú kľúčovú úlohu v koordinácii činností špeciálnych jednotiek polície, milície Basídž a Zboru islamských revolučných gárd (IRGC) na kontrolu masových podujatí, vymenovaný bezprecedentný počet vojenských a bezpečnostných funkcionárov. Očividné a závažné porušovanie ľudských práv zo strany LEF, ako je nerozlišujúce strieľanie ostrou muníciou do pokojných protestujúcich vrátane detí, bolo od začiatku protestov súvisiacich so smrťou Mahsy Aminiovej v polovici septembra 2022 obšírne zdokumentované. Viac ako 70 protestujúcich zomrelo a stovky osôb vrátane detí boli vážne zranené. Od začiatku demonštrácií policajné sily svojvoľne zadržali aj mnohých obhajcov ľudských práv a novinárov. Vahidi tiež verejne obhajoval hrubé zaobchádzanie s účastníkmi demonštrácií. Je preto zodpovedný za závažné porušovanie ľudských práv v Iráne.
(4)

Vzhľadom na vážnosť situácie sa Rada domnieva, že do zoznamu osôb, subjektov a orgánov, na ktoré sa vzťahujú reštriktívne opatrenia, uvedeného v prílohe k rozhodnutiu 2014/145/SZBP by sa mali doplniť dve osoby a dva subjekty, ktoré sú zapojené do vývoja a dodávania bezpilotných vzdušných prostriedkov do Ruska.
(6)

V súlade so zákonom z 2. marca 2020 o konkrétnych riešeniach v oblasti prevencie ochorenia COVID-19, ďalších infekčných chorôb a krízových situácií, ktoré spôsobujú, boja proti nim a ich eradikácie (3) poveril minister zdravotníctva Národný fond zdravia, aby so zainteresovanými laboratóriami uzavrel zmluvu o vykonávaní diagnostických testov RT-PCR na zistenie infekcie spôsobenej vírusom SARS-CoV-2. Náklady na testy boli financované zo štátneho rozpočtu a boli úmerné počtu osôb žiadajúcich o testovanie. Ako sa uvádza v žiadosti podľa nariadenia (EÚ) 2020/672 sa požaduje iba financovanie výdavkov vynaložených v rokoch 2020 a 2021. Ide o nové opatrenie, ktoré sa vykonávalo od konca apríla 2020 do konca marca 2022.
(8)

V uvedenej súvislosti sa na základe strategického preskúmania operácie Atalanta v roku 2022 dospelo k záveru, že mandát operácie by sa mal predĺžiť do 31. decembra 2024 a rozšíriť na námornú bezpečnosť pri somálskom pobreží a v Červenom mori, pričom by sa malo pokračovať v plnení už prebiehajúcich úloh. Okrem toho by sa mal v záujme rozvíjania kontaktov a synergií viesť dialóg s iniciatívou na zvýšenie informovanosti o námornej situácii pod európskym vedením v Hormuzskom prielive (EMASOH) a jej vojenskou zložkou – operáciou Agénor. Podobne by sa malo usilovať o synergie s koordinovanou námornou prítomnosťou v severozápadnom Indickom oceáne. Ďalej by mala operácia vytvoriť mechanizmus na výmenu informácií o podozreniach z NNN rybolovu s federálnou vládou Somálska prostredníctvom národnej ústredne INTERPOL-u v Mogadiše.
(3)

Na základe preskúmania opatrení uvedených v článku 1a ods. 1 a článku 2a ods. 1 a 2 rozhodnutia (SZBP) 2017/1775 by sa platnosť reštriktívnych opatrení mala predĺžiť do 14. decembra 2023 a odôvodnenia a identifikačné informácie týkajúce sa piatich osôb zaradených na zoznam fyzických osôb a zoznam fyzických alebo právnických osôb, subjektov alebo orgánov, na ktoré sa vzťahujú reštriktívne opatrenia, ktoré sú uvedené v prílohe II k rozhodnutiu (SZBP) 2017/1775 by sa mali zmeniť.
(3)

Irán poskytuje vojenskú podporu nevyprovokovanej a neodôvodnenej útočnej vojne Ruska proti Ukrajine. Vzhľadom na vážnosť situácie sa Rada domnieva, že na zoznam osôb, subjektov a orgánov, na ktoré sa vzťahujú reštriktívne opatrenia, uvedený v prílohe k rozhodnutiu 2014/145/SZBP by sa mali doplniť štyri osoby a štyri subjekty, ktoré sú zapojené do vývoja a dodávania bezpilotných vzdušných prostriedkov do Ruska.
(10)

Taliansku by sa preto malo povoliť, aby uplatňovalo osobitné opatrenia aj naďalej, a to do 31. decembra 2025.
(13)

Harmonizované normy EN 352-1:2002, EN 352-2:2002, EN 352-3:2002, EN 352-4:2001 zmenená normou EN 352-4:2001/A1:2005, EN 352-5:2002 zmenená normou EN 352-5:2002/A1:2005, EN 352-6:2002, EN 352-7:2002 a EN 352-8:2008 o chráničoch sluchu, zrevidoval výbor CEN a odkazy na ne boli zahrnuté do prílohy II k vykonávaciemu rozhodnutiu (EÚ) 2020/668, pričom 21. január 2023 je uvedený ako dátum vypustenia. Novými verziami starých noriem sa zaviedli nové technické požiadavky týkajúce sa výpočtu útlmu zvuku a nových veľkostí hlavy, čo znamená dodatočné skúšanie chráničov sluchu s ochrannými prostriedkami hlavy a/alebo tváre v rozmanitejších kombináciách. Výrobcovia preto potrebujú viac času na prispôsobenie svojej výroby tak, aby bola v súlade s novými normami. Okrem toho sa od notifikovaných orgánov a skúšobných laboratórií vyžaduje, aby prispôsobili skúšobné metódy a zrevidovali svoju akreditáciu v súlade s novými požiadavkami. Je preto vhodné odložiť dátum vypustenia harmonizovaných noriem EN 352-1:2002, EN 352-2:2002, EN 352-3:2002, EN 352-4:2001 a jej zmeny EN 352-4:2001/A1:2005, EN 352-5:2002 a jej zmeny EN 352-5:2002/A1:2005, EN 352-6:2002, EN 352-7:2002 a EN 352-8:2008 o ďalších 18 mesiacov. Neočakáva sa, že by toto odloženie malo nepriaznivý vplyv na úrovne bezpečnosti príslušných výrobkov, keďže zrevidované normy zlepšujú najmä zrozumiteľnosť skúšobných postupov a neprinášajú významné zmeny uplatniteľných hlavných požiadaviek. Položky uvedené v prílohe II k vykonávaciemu rozhodnutiu (EÚ) 2020/668 a týkajúce sa harmonizovaných EN 352-1:2002, EN 352-2:2002, EN 352-3:2002, EN 352-4:2001 a jej zmeny EN 352-4:2001/A1:2005, EN 352-5:2002 a jej zmeny EN 352-5:2002/A1:2005, EN 352-6:2002, EN 352-7:2002 a EN 352-8:2008 by sa preto mali nahradiť.
13

Joseph Nganzo Olikwa TIPI

alias Plukovník Tipi Ziro; Joseph Ngadjole; Joseph Nganzole Olikwa Dátum narodenia: 10.11.1977 Miesto narodenia: Bunia Fataki, KDR Štátna príslušnosť: KDR Pohlavie: muž Hodnosť: plukovník FARDC Pozícia: zástupca veliteľa 12. brigády rýchlej reakcie v Minembwe, bývalý veliteľ 312. práporu 31. hlavnej obrannej brigády Vojenské identifikačné číslo: 1-77-96-32692-76

Joseph Nganzo Olikwa Tipi bol do januára 2022 veliteľom 312. práporu 31. hlavnej obrannej brigády ozbrojených síl Konžskej demokratickej republiky (FARDC). Sily 312. práporu pod jeho velením a zodpovednosťou páchali v období od júna do decembra 2021 útoky na civilné obyvateľstvo a závažne porušovali ľudské práva, najmä znásilňovali ženy. Joseph Nganzo Olikwa Tipi je naďalej vysokopostaveným dôstojníkom FARDC ako plukovník a zástupca veliteľa 12. brigády rýchlej reakcie v Minembwe (Južné Kivu). Z dôvodu svojich funkcií je zodpovedný za porušovanie ľudských práv, ktorého sa v poslednom období dopustili sily FARDC. Joseph Nganzo Olikwa Tipi je teda zapojený do plánovania, riadenia alebo páchania činov, ktoré predstavujú závažné porušovanie alebo zneužívanie ľudských práv v KDR.
(9)

Poľsku by sa preto malo povoliť, aby uplatňovalo osobitné opatrenia aj naďalej, a to do 31. decembra 2025.
1.

V článku 3 sa odsek 2 nahrádza takto: „2. Reštriktívne opatrenia stanovené v článku 4 ods. 1 a článku 5 ods. 1 a 2 sa vzťahujú na fyzické alebo právnické osoby, subjekty alebo orgány, ktoré: a) bránia konsenzuálnemu a mierovému riešeniu v súvislosti s voľbami v KDR, a to aj prostredníctvom násilných činov, represie alebo podnecovania k násiliu, alebo podkopávaním právneho štátu; b) sa podieľajú na plánovaní, riadení alebo páchaní činov, ktoré predstavujú závažné porušovanie alebo zneužívanie ľudských práv v KDR; c) sú zodpovedné za udržiavanie ozbrojeného konfliktu, nestability alebo neistoty v KDR; d) poskytujú podporu fyzickým alebo právnickým osobám, subjektom alebo orgánom uvedeným v písmene c); e) podnecujú k násiliu v súvislosti s činnosťami uvedenými v písmenách b), c) a d); f) ťažia z ozbrojeného konfliktu, nestability alebo neistoty v KDR, a to aj prostredníctvom nedovoleného využívania prírodných zdrojov, voľne žijúcich druhov a voľne rastúcich rastlín alebo obchodovania s nimi; g) sú spojené s fyzickými alebo právnickými osobami, subjektmi alebo orgánmi uvedenými v písmenách a), b), c), d), e) alebo f), ktoré sú uvedené v prílohe II.“
(4)

Rozhodnutie zmluvných strán sa týka ochrany životného prostredia, ktorá podľa článku 4 ods. 2 písm. e) zmluvy patrí do spoločnej právomoci Únie a jej členských štátov. Rozhodnutie zmluvných strán nepatrí do oblasti, ktorá by bola vo veľkej miere upravená pravidlami Únie týkajúcimi sa takejto ochrany. Únia nemá v úmysle využiť možnosť vykonávať svoju vonkajšiu právomoc v oblastiach, na ktoré sa vzťahuje rozhodnutie zmluvných strán, v súvislosti s ktorými ešte nevykonala svoju právomoc na vnútornej úrovni.
(4)

Rozhodnutie zmluvných strán sa týka ochrany životného prostredia, ktorá podľa článku 4 ods. 2 písm. e) zmluvy patrí do spoločnej právomoci Únie a jej členských štátov. Rozhodnutie zmluvných strán nepatrí do oblasti, ktorá by bola vo veľkej miere upravená pravidlami Únie týkajúcimi sa tejto ochrany. Únia nemá v úmysle využiť možnosť vykonávať svoju vonkajšiu právomoc v oblastiach, na ktoré sa vzťahuje rozhodnutie zmluvných strán, v súvislosti s ktorými ešte nevykonala svoju právomoc na vnútornej úrovni.
(9)

Uplatňovanie osobitného opatrenia by malo byť časovo obmedzené. Toto časové obmedzenie by malo byť dostatočné na to, aby Komisia mohla vyhodnotiť účinnosť a primeranosť súčasného limitu. Okrem toho majú členské štáty podľa článku 3 ods. 1 smernice (EÚ) 2020/285 do 31. decembra 2024 prijať a uverejniť zákony, iné právne predpisy a správne opatrenia potrebné na dosiahnutie súladu s článkom 1 uvedenej smernice a uplatňovať ich od 1. januára 2025. Je preto vhodné povoliť Holandsku, aby uplatňovalo osobitné opatrenie do 31. decembra 2024.